Несумненна, гэтая кніга, як і папярэдняя, будзе мець вялікую практычную карысць у экалагічным выхаванні школьнікаў. Па-свойму арыгінальна і свежа распрацоўваюцца аўтарам вобразы ахоўных раслін, напрыклад, такіх, як святаяннік горны, чараўнік зеленакветкавы, чыставуст каралеўскі і іншыя, якія, стаўшы носьбітамі эстэтычных узораў, шырока ўключаюцца ў беларускую міфалогію і традыцыйную вусна-паэтычную творчасць. Многія вершы напісаны з гумарам і дасціпнай усмешкай.